open-index/open-wikipedia-markdown huggingface dataset:
Majorstuen politistasjon

**Majorstuen politistasjon** er en politistasjon tilhørende Oslo politistrikt og har adresse i Sørkedalsveien 27 B i Oslo. Stasjonen har hatt lokaler i nåværende bygning siden 1993. Før dette lå stasjonen i Majorstuveien 36. Stasjonen er i likhet med de fire andre stasjonene i Oslo, delt inn i ett etterforskning-, forebyggende- og ordensavsnitt. I tillegg til dette er det sivilt ansatte som har til oppgave å drifte administrasjonen ved stasjonen. Stasjonen ledes av Arne Solberg som er politiinspektør. Stasjonen er en av tre politistasjoner i Enhet vest i Oslo politidistrikt. 

Stasjonens kallesignal er «B» eller Bravo på det fonetiske alfabet.

Fra 2009 ble det opprettet et eget avsnitt for mobile vinningskriminelle. Dette avsnittet ledes av en politioverbetjent. Fra juni 2012 fikk avsnittet eget kallesignal «L» eller Lima på det fonetiske alfabet. Avsnittet jobber spesifikt mot mobile vinningskriminelle. Avsnittet består av egne lag, etterforskere og påtalejurister. Avsnittet etterforsker og påtaleavgjør saker som også er utenfor Majorstuen krets.

Området til stasjonen innefatter Oslo vest, med unntak av Bygdøy-Frogner, som hører til Sentrum politistasjon.

Stasjonen har egen politivakt som er åpen mandag-fredag 8-15. Om sommeren kan åpningstidene være noe kortere.

Etterforskningsavsnittet er delt inn i fire grupper. Hver gruppe har til enhver tid hospitanter. Disse er tjenestemenn og -kvinner som til det daglige tjenestegjør ved andre avsnitt, hovedsakelig ordensavsnittet. Hospitantperioden er seks måneder. Dette etter å ha gjennomført et innføringskurs for etterforskning i regi av politidistriktet. Avsnittet ledes av en politioverbetjent og hver gruppe ledes av en politiførstebetjent.

Forebyggende avsnitt jobber opp mot skoler og ungdom i Majorstuen krets. En viktig oppgave ved avsnittet er å «fange opp» ungdom som er i faresonen for å falle inn i et kriminelt miljø. Dette gjøres blant annet ved bekymringssamtaler, hvor foreldre eller foresatte må møte sammen ungdommen hos avsnittet. Avsnittet kjører uniformert bilpatrulje, primært i helgene.

Ordensavdelingen er delt inn i 4 vaktlag, eller divisjoner som de er kalt i politiet. Hver divisjon består av 25 tjenestemenn, og ledes av 2 politiførstebetjenter, hvorav 1 divisjonsleder og 1 vaktleder. Ordensavsnittets primære oppgave er den daglige patruljeringen i kretsen, samt å rykke ut på oppdrag fra operasjonssentralen. Avsnittet disponerer både personbiler som er uniformerte og sivile, samt cellebiler, også kalt marjer. Ordensavnittet ved Majorstuen har også ansvar for å patruljere ved de forskjellige ambassadene i Oslo og har til en hver tid en patruljebil som har dette som sitt eneste ansvar. Avsnittet ledes av en politioverbetjent.

Deler av Oslo politidistrikts HR-avdeling og Seksjon for trafikk- og sjøtjeneste holder til i samme bygg med adresse Sørkedalsveien 27A.
Sommerfuglciklider

* boliviansk sommerfuglciklide
* sommerfuglciklide

**Sommerfuglciklider** er en gruppe ciklider som består av to arter, sommerfuglciklide og boliviansk sommerfuglciklide. Begge artene legger egg på flate steiner eller blader, og ikke i huler som de nære slektningene *[[Apistogramma]]*.

## Eksterne lenker
*
Kongsvinger fengsel

**Kongsvinger fengsel** ligger i Kongsvinger i Innlandet og er underlagt Kriminalomsorgens region nordøst. Fengselet har to lokaliteter der den eldste ligger i sentrum av byen og den nye ligger på Vardåsen 2 km lenger nord. Fengselet har 117 plasser.

### Lokaliteten på Vardåsen
Denne delen av fengselet er bygget på en den gamle militærleiren Vardåsen og Gullbekkåsen fort og har avdelingene A, B og F som sikkerhetsavdeling med 12 meter høye betongmurer og avdeling C, D og E er såkalte åpne soningsplasser med 48 plasser.

Avdeling A er bygget av en gammel offisersbrakke. Avdelingen har plass til 10 innsatte med særskilte behov eller de som må vernes fra seg selv eller andre innsatte. Avdelingen har ikke samvær med de andre avdelingene.

Avdeling B er bygget av anlegg fra tiden da Vardåsen var militærleir. Avdeling B huser 24 innsatte på store 1-roms celler. I kjelleren på avdeling B ligger treningsrommet til Vardåsen.

Avdeling F er et nytt brakkebygg. Avdelingen huser 15 innsatte på små enkeltrom med egne små bad, og er en varetektsavdeling. 

Lokaliteten på Vardåsen ble i 2012 Norges første rene utlendingsfengsel der de innsatte ikke har oppholdstillatelse og skal tilbakeføres til hjemlandet. Kjente fanger har bl.a. vært Mulla Krekar og den dømte politimannen Eirik Jensen. Sistnevnte for å slippe at han skulle få norske medfanger han har vært med å få dømt. I 2012 skrev NRK: «En avdeling er allerede klar for 15 utenlandske fanger, og i løpet av ett år skal alle de 97 cellene fylles med utlendinger».

### Lokaliteten i sentrum

Avdeling G ligger lokalisert i sentrum av byen. Dette er en av Norges eldste fengselsavdelinger og huser 20 innsatte med høyt sikkerhetsnivå. De innsatte bor her på enkeltceller uten egne bad og toalett.

## Referanser


## Eksterne lenker
* Hjemmeside
* www.kriminalomsorgen.no
Hestesport under Sommer-OL 1996

**Hestesport under Sommer-OL 1996**. Hestesport var med på det olympiske programmet for 20. gang under OL-1996 i Atlanta. Det ble konkurrert i tre disipliner; feltritt, dressur og sprangridning om seks olympiske titler, tre individuelle og tre i lag. Tyskland ble beste nasjon med fire gullmedaljer foran New Zealand og Australia med en hver.

## Medaljer

## Dressur

### Individuelt







### Lagkonkurranse







## Sprangridning

### Individuelt







### Lagkonkurranse







## Feltritt

### Individuelt







### Lagkonkurranse







## Eksterne lenker
* Resultater og profilside  på sports-reference.com
Sarpsborg fengsel

**Sarpsborg fengsel** er et fengsel som ligger i Sarpsborg kommune i Østfold og er underlagt Kriminalomsorgens  region øst.

## Eksterne lenker
* Kriminalomsorgens presentasjon av Sarpsborg fengsel
Hassel fengsel

**Hassel fengsel** var et fengsel med lavere sikkerhetsnivå som lå i Skotselv, Øvre Eiker, i Buskerud og var underlagt Kriminalomsorgens region sør. Fengselet hadde på slutten av driftstiden en ordinær kapasitet på 26 plasser for mannlige innsatte.

Stortinget vedtok 17. desember 2018 at fengselet skulle legges ned.

## Referanser


## Eksterne lenker
* Kriminalomsorgens presentasjon av Hassel fengsel
Horten fengsel

**Horten fengsel** (offisielt **Nordre Vestfold fengsel, Horten avdeling**) er et fengsel med høyt sikkerhetsnivå som ligger i Horten i Vestfold og er underlagt Kriminalomsorgens region sør. Fengslet har ordinær kapasitet på 16 plasser.

## Eksterne lenker
* Kriminalomsorgens presentasjon av Horten fengsel
* Statsbyggs presentasjon av Horten fengsel
Kragerø fengsel

**Kragerø fengsel** (offisielt **Telemark fengsel, Kragerø avdeling**) er et fengsel med høyt sikkerhetsnivå som ligger i Kragerø i Telemark og er underlagt Kriminalomsorgens region sør. Fengselet har ordninær kapasitet på 18 plasser.

## Eksterne lenker
* Kriminalomsorgens presentasjon av Kragerø fengsel
Hestesport under Sommer-OL 2008

**Hestesport under Sommer-OL 2008**. Hestesport var med på det olympiske programmet for 23. gang under OL-2008 i Beijing. Konkurransene blir gjennomført i perioden 9. til 20. august i Hongkong. Det ble konkurrert om totalt seks olympiske titler, tre individuelle og tre i lag, i feltritt, dressur og sprangridning. Tyskland ble beste nasjon med tre gullmedaljer.  

## Medaljer

## Medaljører

## Eksterne lenker
* Resultater  på sports-reference.com
Larvik fengsel

**Larvik fengsel** (offisielt **Søndre Vestfold fengsel, Larvik avdeling**) er et fengsel med høyt sikkerhetsnivå som ligger i Larvik i Vestfold og er underlagt Kriminalomsorgens region sør. Fengselet har ordinær kapasitet på 16 plasser, som fortrinnsvis benyttes til unge opptil 25 år.

## Fengselets skoletilbud
Fengselets skole ligger administrativt under Thor Heyerdahl videregående skole. Det undervises i allmenne fag på grunnskole- og videregående nivå. Skolen tilbyr dessuten dataundervisning, botrening og kroppsøving. Skolen har prosjekt- og temabasert undervisning. Om sommeren har skolen tilbud om tre til fire ukers sommerundervisning. Ved fengselets arbeidsdrift produseres det keramikk for salg på lokale messer. Keramikken støpes i former, brennes, males og/eller glaseres.

## Historikk
Fengselet sto ferdig som Laurvigs Districtsfængsel i 1863.

## Arkitektur
Bygningen er erklært verneverdig. Larvik fengsel ble tegnet av to kjente tysk-norske arkitekter, Heinrich Ernst Schirmer og Wilhelm von Hanno, som dels i fellesskap, dels hver for seg tegnet en rekke kjente monumentalbygg i Oslo. Førstnevnte ledet også restaureringen av Nidarosdomen.

## Eksterne lenker
* Kriminalomsorgens presentasjon av Larvik fengsel
Sandefjord fengsel

**Sandefjord fengsel** var et fengsel med lavere sikkerhetsnivå som ligger i Sandefjord i Vestfold og var underlagt Kriminalomsorgens region sør. Fengselet hadde ordinær kapasitet på 13 plasser for kvinner.

## Historikk
Sandefjort fengsel stod ferdig i 1862.

## Nedleggelse
Stortinget vedtok 17. desember 2018 å legge ned fengselet i Sandefjord. Fengselet stengte dørene for siste gang den 1.&nbsp;mars 2019.

Statsbygg la fengselsanlegget ut for salg i desember 2019.

## Referanser


## Eksterne lenker
* Kriminalomsorgens presentasjon av Sandefjord fengsel
Drammen overgangsbolig

**Drammen overgangsbolig** er en overgangsbolig i Drammen i Buskerud og er underlagt Kriminalomsorgens region sør. Drammen overgangsbolig har ordinær kapasitet på 12 plasser og har 12 ansatte.

Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført. Innsatte skal ikke overføres dersom formålet med straffen eller sikkerhetsmessige grunner taler mot det, eller det er grunn til å anta at innsatte vil unndra seg gjennomføringen.

## Eksterne lenker
* Kriminalomsorgens presentasjon av Drammen overgangsbolig
Sem fengsel

**Sem fengsel** (tidligere **Sem kretsfengsel**) er et fengsel med høyt sikkerhetsnivå som ligger i Tønsberg i Vestfold og er underlagt Kriminalomsorgens  region sør. Fengselet har ordinær kapasitet på 62 plasser fordelt på innsatte med varetektsdommer og domfelte med kortere dommer. Fengselet er kun for menn. Fengselet er fredet etter forskrift.

## Historie
Fra 1843 har det vært fengsel på Sem utenfor Tønsberg. Allerede i 1838 besluttet Jarlsberg og Larviks amt at de ville bygge et arresthus på Sem. Tomten ble først tildelt ved Tem gård, men i 1841 fikk amtet leid tomt av grev Wedel-Jarlsberg der hvor fengslet ligger i dag.

I 1843 sto arresthuset ferdig til bruk. Det inneholdt rettslokaler i første etasje, og celler i andre etasje. Etter at bygningen ikke lenger var i bruk til det opprinnelige formålet, har huset vært brukt som leiligheter for ansatte, og da i første rekke for inspektøren. Derav dagens betegnelse «inspektørboligen».

Bygningen er verneverdig, og har i 2009 fått nytt tak. Bygningen er i dag i bruk som treningslokaler for ansatte og foreningslokaler for fagforeningene. Det foreligger planer om å ferdigstille restaureringen av huset.

I 1853 ble det besluttet å bygge en ny fengselsbygning. Denne fikk navnet Sem tvangsarbeidsanstalt. Den utgjør i dag avdeling A ved fengslet. I 1857 ble nok en bygning reist på vestsiden av den forrige. Det er den som i dag kalles avdeling B.

Avdeling A ble etter hvert til Sem kretsfengsel, mens avdeling B helt fra arbeidsskolen ble innført i 1951 har vært Sem- avdeling til Berg, eller Berg avdeling lukket som den også ble kalt. Dette vedvarte også gjennom ungdomsfengselstiden i perioden 1965 til 1975, og frem til sammenslåingen med Sem kretsfengel.

### 1984
Sem kretsfengsel gjennomgikk i 1984 en totalt innvendig renovering. Det ble bygget en administrasjonsfløy på sørsiden, noe som gjorde at man kunne bruke hele blokka til celler. Frem til nå hadde også B-blokka inneholdt administrasjon og verksteder.

Frem til denne renoveringen hadde Sem fengsel og Berg lukket hver sin ledelse. Nå ble disse til en felles enhet, og det som hadde vært Berg lukket ble nå en del av Sem kretsfengsel.

### 1990
I 1990 gjennomgikk også B-avdelingen en total innvendig ombygging, og også her ble det frigjort plass til flere celler.

I 1992/93 ble det påbygget nye verksteder, ny administrasjon og ny gymsal, noe som sto ferdig i 1994. Med denne siste utbyggingen fremstår Sem fengsel slik det gjør i dag.

I 2001 ble Kriminalomsorgen omorganisert fra fengselsdistrikter til regioner. I den forbindelse ble all anstalter omgjort fra hhv. lands-, krets- eller hjelpefengsler til å bare kalles fengsel. Fra da av kalles Sem kretsfengsel altså bare Sem fengsel.

## Se også
* Berg fengsel

## Eksterne lenker
* Kriminalomsorgens presentasjon av Sem fengsel
Skien fengsel

**Skien fengsel** (offisielt: Telemark fengsel, Skien avdeling) er et fengsel med høyt sikkerhetsnivå som ligger i Skien i Telemark og er underlagt Kriminalomsorgens region sør. Fengselet har en ordinær kapasitet på 82 plasser. Tidligere hadde fengselet plasser for både menn og kvinner, men gikk i 2012 over til kun mannlige fanger. Fra 5. juni 2023 er fengselet for kvinnelige innsatte.

## Eksterne lenker
* Kriminalomsorgens presentasjon av Skien fengsel
Haugesund fengsel

**Haugesund fengsel** er et fengsel som ligger i Haugesund i Rogaland og er underlagt Kriminalomsorgens region sørvest.

## Eksterne lenker
*  Kriminalomsorgens presentasjon av Haugesund fengsel
Kristiansand fengsel

::*For et annet tidligere fengsel i Kristiansand, se [[Kristiansand kretsfengsel (1864–1977)]]*

**Kristiansand fengsel** var et fengsel i Kristiansand i Vest-Agder som var underlagt Kriminalomsorgens region sørvest. Fengslet, som lå midt i Kvadraturen i byens sentrum, med 44 plasser og selve fengselet var plassert i Rådhusgata 34  i 8. og 9. etasje.  

Fengslet ble nedlagt samtidig med at Agder fengsel, avdeling Mandal åpnet 29. juni 2020.

## Eksterne lenker
* Kriminalomsorgens presentasjon av Kristiansand fengsel
Liste over golfbaner i Norge

Dette er en **liste over [[golfbane]]r i Norge**. 

Utslagsstedene på norske baner har ofte forskjellige steder med forskjellig avstand til hullet. Menn slår da fra gul farge, og kvinner fra rød. Noen baner har også hvit for profesjonelle menn, og blå for profesjonelle kvinner.

## Historie
Norges første golfbane ble påbegynt på Bogstad i Oslo i 1924. Borregaard i Sarpsborg fulgte deretter. Ved opprettelsen av Norges Golfforbund i 1948 var det fire golfbaner i Norge: Oslo, Borregaard, Høsbjør (ved Hamar) og Bergen.

På 1950-tallet kom det tre nye baner, 1960-årene brakte kun én ny, som attpåtil var privat, før det på 1970-tallet kom fire nye baner. Fra 1985 til 1990 mer enn fordoblet antall baner seg; i denne femårsperioden kom det 25 nye 9- og 18-hullsbaner.

Fra 1995 til 2008 økte antallet golfbaner jevnt fra 40 til 170.

I 2009 var det 169 av golfbaner i Norge. I årene etter finanskrisen i 2008 ble det diskutert hvorvidt det foregikk en overetablering av golfbaner i enkelte områder, og om en del av disse var bærekraftige og hadde et sportslig fokus eller økonomiske interesser. I 2020 ble det rapportert at flere klubber slet økonomisk som følge av finanskrisen, og bruken av såkalte postkasseklubber ble trukket frem som en mulig forklaring. Finanskrisen har også blitt kreditert for at fotballgolf oppstod, og enkelte golfbaner ble konvertert til dette.

I 2021 var det 167 golfbaner i Norge.

## Golfbaner i Norge
Mange golfbaner eies og driftes av en golfklubb. I andre tilfeller kan det være et selskap som eier, tar seg av driften eller leier ut banen til en eller flere klubber. Noen golfklubber kan ha flere baner. Golfforbundet krever at alle klubber må ha egen bane eller være tilknyttet en bane. 

## Se også
* Golf i Norge

## Referanser


## Kilder
* *Norsk Golfguide 2009*
* *Golf &ndash; den eventyrlige sporten*. (Kleppen, 1998)

## Eksterne lenker
* Klubber og baner - Golfforbundet
Vannpolo under Sommer-OL 1960

**Vannpolo under Sommer-OL 1960** ble arrangert fra 25. august til 3. september 1960 i Piscina delle Rose og Stadio Olimpico del Nuoto i Roma.

Vannpolo var med for trettende gang på det olympiske programmet i Sommer-OL 1960 i Roma. Seksten lag deltok. 

Italia vant finalegruppen foran Sovjetunionen og ble olympiske mestere for andre gang i vannpolo.    

## Medaljefordeling

## Resultater

## Medaljevinnere

## Eksterne lenker
* Water Polo at the 1960 Summer Olympics hos olympedia.org
Ål kraftverk

**Ål kraftverk** er et vannkraftverk i Ål kommune i Buskerud.

Verket stod ferdig i 1914 og ble utvidet i 1935. Senere er produksjonen redusert som følge av utbyggingen av andre kraftverk i vassdraget.

Eier er Ål kraftverk KF som er et kommunalt foretak . Kraftverket utnytter fallet i Hallingdalselva ved Ylifossen.

Installert effekt er 3 MW. Midlere årsproduksjon er på 13 GWh.

## Referanser


## Kilder
* 
* NVE vannkraftdatabase
* Ål kommune
Messingoksen

**Messingoksen**, også kalt **Kobberoksen** og **Falaris' okse**, var et torturinstrument og en henrettelsesmetode fra antikken. Innretningen var laget av messing eller kobber og var formet som en hul oksefigur som den dødsdømte ble stengt inne i. Messingoksen ble så varmet opp over et bål slik at offeret inni ble brent i hjel. Kobberoksens hode skal ha vært utformet slik at røyken kom ut av neseborene og smerteskrikene fra offeret lød som hylene fra en rasende okse. 

## Historie
Messingoksen har sin opprinnelse i fortellingene om den grusomme tyrannen Falaris som hersket i den greske byen Akragas (Agrigento) på Sicilia fra omkring 565 til 549 f. Kr. Falaris skal ha fått messingkunstneren Perillios fra Aten til å lage oksen, men da den var ferdig, ble kunstneren selv beordret til å teste innretningen. Han ble dratt ut av oksen før han døde. Etter at Falaris ble styrtet, ble han drept i messingoksen han hadde fått laget. 

Det er også flere beretninger om at romerne brukte denne metoden for å drepe kristne martyrer, blant annet den kristne generalen Eustachius, som ifølge legenden ble stekt levende i en messingokse sammen med kona si og barna deres.

Den romerke satirikeren Lukian av Samosata fra 100-tallet er den eldste kjente som har gitt en detaljert beskrivelse av bruken av messingoksen.

I middelalderen begynte man imidlertid å tvile på de gamle fortellingene og mente forestillingene i stedet kunne ha bakgrunn i historier om offerkulten rundt den kanaaneiske guden Molok som fønikerne hadde innført på Sicilia.

## Se også
* Jernjomfruen

## Eksterne lenker
* 
* Om Falaris og oksen (på engelsk) 
* Lukian av Samosatas tekst om Falaris og oksen (på engelsk)
* Middelalderframstilling av martyrer i oksen
Trondheim fengsel

**Trondheim fengsel** er et fengsel med både høyt og lavere sikkerhetsnivå som ligger i Trondheim i Trøndelag og er underlagt Kriminalomsorgens  region nord.   

#### Historie
Fengselet ble påbegynt oppføring i 1968 og sto ferdig i 1971 og ble bygget etter samme modell som Ullersmo fengsel. Ellers er viktige datoer historisk sett for Trondheim Fengsel; 

1990: Ny administrasjonsfløy tilbygges Sentralbygg A

2001: Ny ringmur, muren fra 1971 rives.

2003: Ombygging og tilbygging av nye helselokaler i Sentralbygg A. Medfører at fengslet utvider med 11 soningsplasser.

2004: Nytt modulbygg med 15 nye soningsplasser.

2004/5: Ny garasje oppført.

2008: Bibliotek flyttes til midlertidige oppsatte brakker ved vannreservoaret.

2009: Forvaringsbygg etableres. Bygg i mur for portvakt bygges.

2020/21: A-bygg renoveres.

#### Avdelinger og kapasitet
Trondheim fengsel har 3 ulike lokasjoner. Delen som ligger på Nermarka og er ofte referert til som "Tunga" og har landets høyeste sikkerhetsnivå. Her det ordinær kapasitet på 155 plasser fordelt over ulike bygg og avdelinger. Nermarka består av 6 ulike bygg, A-bygget, B-bygget, D-bygg, E-bygget, en forvaringsavdeling og Russeksjon (Modulen). I tillegg til Nermarka har Trondheim fengsel også avdelinger med lavere sikkerhetsnivå. En av disse ligger i Trondheim sentrum og heter Kongens gate. Dette er en friomsorgsanstalt. Her er det ordinær kapasitet på 10 plasser. I tillegg har Trondheim fengsel en lokasjon på Bjørkmyr like utenfor Trondheim. Denne avdelingen heter Leira og har på lik linje med Kongens gate lavere sikkerhetsnivå. Her er den ordinære kapasiteten på 31 plasser.

## Referanser


## Eksterne lenker
* Kriminalomsorgens presentasjon av Trondheim fengsel
Verdal fengsel

**Verdal fengsel** er et fengsel med lavere sikkerhetsnivå som ligger i Verdal i Nord-Trøndelag og er underlagt Kriminalomsorgens region nord. At fengselet har lavere sikkerhetsnivå (tidligere betegnet som åpent fengsel) betyr at det er innrettet med færre fysiske sikkerhetstiltak enn fengsler med høyt sikkerhetsnivå. Fengselet har ordinær kapasitet på 60 plasser. Fengselet hadde i 2007 24 ansatte. Rundt 800 innsatte soner i Verdal fengsel per år. Det er åpen soning og de fleste soner straffer fra 25 til 30 dager. Fengslet brukes hovedsakelig mot straffedømte i mindre alvorlige saker, men også for soning av siste del av lengre dommer.

Rundt 18&nbsp;500 personer sonte ved anstalten i perioden 1973-2004. I 2007 sonet de fleste straffer for bøter, bedrageri/utroskap og legemsbeskadigelse. Deretter kom motorvognkjøring i ruset tilstand, narkotika. Ifølge fengselsdirektør Per Kristian Aunet er størstedelen av de innsatte personer som har rotet det til på et eller annet vis, uten at de kan kalles harde kriminelle.

En av fengselets hovedbeskjeftigelser er produksjons av Europaller. Palleproduksjonen har siden starten vært et i samarbeid med bedriften Aven AS.

## Historie
Fengselet startet driften sommeren 1973, men ble ikke offisielt åpnet før den 6. desember 1973. Den het opprinnelig Verdal Arbeidskoloni, men i 2001 ble navnet endret til Verdal fengsel. Fengslet ble etablert i en leir som tilhørte Sivilforsvaret og som tidvis ble benyttet av dem. Først i 1995 opphørte Sivilforsvarets eierskap til leiren. Fengselet fikk en egen kvinneavdeling i 1997. Rolf Stokke ble tilsatt som arbeidskoloniens første inspektør. I 2004 var stedets leder Ole Nakstad og siden 2007 har Per Kristian Aunet vært leder.

## Referanser


## Eksterne lenker
* Kriminalomsorgens presentasjon av Verdal fengsel
Modum Fotballklubb

**Modum Fotballklubb** (stiftet 30. mai 2007) er en norsk fotballklubb. 

Modum Fotballklubb er en samarbeidsklubb dannet av klubbene Moingen, Geithus, Haugfoss, Åmot, Bingen og Vikersund.

## Historikk
Klubben overtok i 2008 plassen til Åmot, som da spilte i 2. divisjon. Modum FK spilte sin første seriekamp noensinne 12. april 2008 borte mot Lørenskog Kampen endte 2-2. Simen Velstad ble den første som hadde spilt 100 kamper for Modum Fotballklubb.
 
I 2012 ble Modum Fotballklubb nummer to i 3. divisjon, kun slått av Lyn Fotball. Kvinnelaget ble kretsmestere i 3.&nbsp;divisjon. 

I 2018 spiller herrelaget i 4.divisjon og damelaget i 3. divisjon. 

### Tabell 2022 – herrefotball

### Spillerstall, herrer 2018

### Spillerstall, kvinnefotball

### Trenerstab, støtteapparat

### 2026-sesongen
Klubben stiller i 2026 lag i følgende klasser: 

* Menn A-lag
* G-19
* Damer A-lag
* J19
* J17
* J15

## Referanser


## Eksterne lenker
*
Farsund KGS

**Fasund KGS** (**Farsund Kristne Grunnskole**) var en kristen friskole i Farsund kommune. 
Skolen ble startet høsten 2000 som et alternativ til den offentlige grunnskolen. Skolen ble startet av menigheten Farsund Bibelsenter, men var siden 2004 en selvstendig stiftelse, uten noen konkret menighetstilknytning. Skolestyret bestod av representanter fra flere forskjellige menigheter i kommunen, og hadde som målsetting å være en åpen og inkluderende skole. Skolen la vinn på å være mest mulig teologisk nøytral. Både elever og ansatte kom fra ulike typer menigheter. Det var også elever fra hjem uten noen spesiell menighetstilknytning.

Undervisningen bygget på Norsk læreplan; Kunnskapsløftet av 2006 (K06), men hadde i tillegg fått godkjent egen læreplan i KRL-faget for å styrke den kristne verdiformidlingen.

Første året var det 19 elever fra 1.-3.klasse. Skolen hadde hatt en jevn vekst, og skoleåret 09/10 var det ved skolestart 39 elever, fordelt på 2.–10.klasse.

Elevene ved skolen hadde samme rettigheter som i den offentlige skolen når det gjaldt skyss, helsetjenester, spesialundervisning og lignende. Skolen fulgte den offentlige skoleruta, med samme antall skoledager i året.  

Skolen mottok bare 85 % av den statsstøtten som de offentlige og kommunale skolene fikk. For å kunne drive en god skole, var det derfor vært nødvendig med foreldrebetaling. Satsene varierte etter hvilket alderstrinn elevene gikk og det er lagt inn søskenmoderasjon. 

Skolen ble drevet etter gjeldende lover og regler for privatskoler, og Statens Utdanningskontor i Vest-Agder hadde offentlig tilsynsmyndighet. Det var fire tilsynsbesøk ved skolen siden starten, og rapportene var utelukkende positive. 

I 2016 ble skolen nedlagt.  

## Eksterne lenker
* 
*  Minskole: Blogg post om Nedleggelse av skolen
Gottfried Feder

**Gottfried Feder** (født 27. januar 1883 i Würzburg i Bayern i Tyskland, død 24. september 1941 i Murnau am Staffelsee) var en tyskingeniør, nazist og selvlært økonom. Han ble tidlig et sentralt medlem av det tyske nasjonalsosialistiske partiet NSDAP. Det var etter hans forelesning i 1919 at Hitler ble medlem av det tyske arbeiderpartiet (Deutsche Arbeiderpartei – senere NSDAP). Han trakk seg gradvis ut av politikken etter De lange knivers natt.

## Liv og virke
### Bakgrunn
Feder var sønn av Hans Feder, som var statstjenestemann og Mathilde Feder.  Han studerte humanistiske fag i Ansbach og München og tok ingeniørutdanning i Berlin og Zürich (Sveits).  

### Karriere
Etter fullført utdannelse startet han et bygningsfirma i 1908.

Fra 1917 studerte Feder finanspolitikk og økonomi på fritiden og startet å skrive kritiske artikler om det tyske bankvesenet. Sammen med Anton Drexler, Dietrich Eckart and Karl Harrer startet han Deutsche Arbeiterpartei (Det tyske arbeiderparti, DAP) i 1919. 

Hitler møtte ham sommeren 1919 og han inspirerte Hitler med sin opposisjon til den *jødiske finanskapitalismen.*

På 1920-tallet var han med på å skrive partiets 25-punkts program (partiet var nå overtatt av Hitler og hadde tatt nytt navn, det nasjonalsosialistiske tyske arbeiderparti (NSDAP). I 1923 deltok han i det mislykkede ølkjellerkuppet og ble valgt inn i Riksdagen i 1924 (til 1936). Han tilhørte den antikapitalistiske fløyen i NSDAP og fikk et mer distansert forhold til Hitler når han beveget nazipartiets økonomiske politikk i en mer industrivennlig retning.  

### I det nasjonalsosialistiske Tyskland
Etter den nasjonalsosialistiske maktovertakelse i 1933 fikk Feder en beskjeden under-sekretærpost i Finansdepartementet. Han fortsatte imidlertid å skrive pamfletter om «kampen mot storfinansen» og mot jødene.  I 1934 ble han *[[Rikskommissær|Reichskommissar]]* (Rikskommissær).

Etter de lange knivers natt, da andre økonomisk radikale nasjonalsosialister som Gregor Strasser og Ernst Röhm ble myrdet, trakk Feder seg gradvis ut fra det politiske arbeidet og ble professor ved *Technische Hochschule* (Teknisk høyskole) i Berlin i desember 1936. Denne stillingen hadde han frem til sin død i 1941.

## Referanser
Hans Gisle Holstad

**Hans Gisle Holstad** (født 7. januar 1945) er en norsk lokalpolitiker fra Arbeiderpartiet. Han var ordfører i Hareid kommune i Møre og Romsdal fra 2007 til 2011.

Holstad var tidligere oppvekstsjef i kommunen.

«Kisse», som han blir kalt på Sunnmøre, har en rik fortid som fotballspiller  og fotballtrener. Han var blant annet med på Hødd-laget som i 1965 spilte seg opp i eliteserien. Men Kisse hadde enda større suksess som trener. Han var den første som fikk Hareid opp til nivå tre, det skjedde i 1980. Han trente moderklubben i tre perioder (1979-1982, 1984-1985, 1994) og også senere. Har også vært trener for Hødd, Bergsøy, Kongsvinger, det norske U21-landslaget, samt en rekke aldersbestemte lag i Hareid IL Fotball.

## Referanser
Fotball under Sommer-OL 1964

**Fotball under Sommer-OL 1964** ble arrangert fra 11. til 23. oktober 1964. Finalen ble spilt på Olympiastadion.

Fotball var med på det olympiske programmet for trettende gang i Sommer-OL 1964 i Tokyo. Seksten lag deltok og Ungarn slo Tsjekkoslovakia 2-1 i finalen og ble olympiske mestere i fotball for første gang.  

## Medaljefordeling

## Resultater

## Medaljevinnere

;Fotnoter

## Eksterne lenker
* Football at the 1964 Summer Olympics hos olympedia.org
* Resultater og profilside  hos sports-reference.com
Ad notam

**Ad notam** er et latinsk uttrykk som brukes i vanlig norsk språk sammen med verbet ta. Å **ta ad notam** vil si å legge merke til, å huske på. 

*Ad Notam er også en avdeling av Gyldendal forlag. Det er den avdelingen som gir ut fagbøker og akademisk litteratur.
*Studentavisa Universitas har en spalte på baksiden av avisen kalt "Ad Notam". Spalten ser med skråblikk og humor på forrige ukes nyheter, og harselerer over uttalelser og handlinger fra personer i Universitas' dekningsområde.

## Referanser
Per Kristian Øyen

**Per Kristian Øyen** (født 22. desember 1954) er en norsk lokalpolitiker fra Arbeiderpartiet. Han var ordfører i Kristiansund kommune i Møre og Romsdal fra 2007 til 2015. Han ble etterfulgt av Kjell Neergaard, også fra Arbeiderpartiet.  

## Referanser
Ola Hanche-Olsen

**Ola Hanche-Olsen** (født 13. mars 1920 i Borre, død 11. februar 1998 i Gjettum) var arkitekt og barnebokforfatter.

Han hadde artium fra 1939, arkitekteksamen fra NTH 1946 og arbeidet deretter ved Finnmarkskontoret 1946–48 før han etablerte egen arkitektpraksis. Han debuterte som barnebokforfatter i 1974 med lettlestboka *Knut og sjørøverne*, og skrev i alt 12 bøker.

Han var XU-agent 1944-45, og var også en aktiv fjellklatrer og friluftsmann.

Han var gift med Solveig Hanche-Olsen (f. Falkenberg); de fikk 3 barn, blant dem matematikeren Harald Hanche-Olsen.
## Referanser


## Eksterne lenker
*
Overgangsbolig

**Overgangsbolig** er et tilbud og et ledd i den gradvise tilbakeføringen til samfunnet for innsatte i fengsel, med faglig kompetanse som særlig ivaretar behovet for bo-, arbeids- og sosialtrening. Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført. 

En innsatt kan søke om overgangsbolig på slutten av soningen. For å få mulighet til dette må den innsatte ha skoleplass eller jobb (gjerne gjennom arbeidstreningstiltak). Beboeren må som regel komme hjem etter jobb eller studier, blir testet for rusmiddelbruk, og har plikter i forhold til fellesskapet.

## Eksterne lenker
*Overgangsbolig  Kriminalomsorgen
*Type fengsel og sikkerhetsnivå Kriminalomsorgen

#### Overgangsboliger i Norge
*Arupsgate overgangsbolig  
*Auklend overgangsbolig  
*Bodø overgangsbolig 
*Drammen overgangsbolig 
*Halden overgangsbolig 
*Lyderhorn overgangsbolig  
*Sandaker overgangsbolig  
*Solholmen overgangsbolig
Dammprisen

**Dammprisen** var en manuskonkurranse for barne- og ungdomslitteratur i regi av Damm forlag. Prisen ble etablert i 1952, og omfatter et premiebeløp og utgivelse i Norge og andre land. Prisen utdeles vanligvis annenhvert år. Konkurransen har ikke vært utlyst siden 1993.

## Prisvinnere
*  &ndash; Kari Ørbech for *Hun som fikk navnet Loretta*
*  &ndash; Sigmund Moren for *Dimmi får vener*
*  &ndash; Finn Havrevold for *Den ensomme kriger
*  &ndash; [[Finn Havrevold]] for *Marens lille ugle
*  &ndash; Babbis Friis-Baastad for *Æresord*. Dessuten ekstrapris til Aimée Sommerfelt for *Veien til Agra
*  &ndash; Ikke utdelt
*  &ndash; [[Babbis Friis-Baastad]] for *Kjersti
*  &ndash; Reidar Brodtkorb for *Sorte bror
*  &ndash; Ikke utdelt
*  &ndash; [[Babbis Friis-Baastad]] for *Hest på ønskelisten
*  &ndash; Aimée Sommerfelt for *Den farlige natten
*  &ndash; [[Marit Kalstad]] for *Week-end blues
*  &ndash; Jon Bing for *[[Krøniken om stjerneskipet Alexandria|Azur]]*
*  &ndash; Rolf Døcker for *Å, Maria
*  &ndash; [[Gunvor Kloster]] for *Venn mistet
*  &ndash; Aase Foss Abrahamsen for *Videre, lille kvinne
*  &ndash; Ikke utdelt
*  &ndash; [[Ola Hanche-Olsen]] for *Flukten fra Ringøy
*  &ndash; Eyvind Skeie for *Flaggermusgutten
*  &ndash; [[Marianne Viermyr]] for *Sviktet
*  &ndash; Erna Osland for ''Reisa til Maria
*  &ndash; Ikke utdelt

## Eksterne lenker
* Norske litteraturpriser hos Store norske leksikon
Bernhard Riksfjord

**Bernhard Riksfjord** (født 10. januar 1946) er en norsk lokalpolitiker som representerer Arbeiderpartiet. Han var ordfører i Aukra kommune i Møre og Romsdal fra  2007 til 2019.

Før han ble ordfører var Riksfjord brannmester i Aukra. Han er også tidligere fotballdommer og kretsleder i Nordmøre og Romsdal Fotballkrets. Han var vararepresentant nr. 5 til Stortinget for Møre og Romsdal fra 1993 til 2001, og møtte én dag.

## Referanser


## Eksterne lenker
*
Lyderhorn overgangsbolig

**Lyderhorn overgangsbolig** er en overgangsbolig i Bergen og er underlagt Kriminalomsorgens region vest. Overgangsboligen har ordinær kapasitet på 16 plasser. Det er imidlertid muligheter for parsoning, slik at tallet kan bli 18 beboere.

Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført. Innsatte skal ikke overføres dersom formålet med straffen eller sikkerhetsmessige grunner taler mot det, eller det er grunn til å anta at innsatte vil unndra seg gjennomføringen.

## Eksterne lenker
* Kriminalomsorgens presentasjon av Lyderhorn overgangsbolig
* Lyderhorn overgangsbolig  overgangsbolig.no
Dimme

Verbet **å dimme** har flere betydninger:
* Kjelenavn for dimisjon (militær betydning)
* Dempe belysning i hjem ved hjelp av en dimbryter
* Slå over på nærlys på en bil
Ulkekutling

**Ulkekutling** (*Lebetus scorpioides*) er en fiskeart i gruppen kutlinger. Den blir opptil 4&nbsp;cm lang og lever fra 30-375 meters dybde. Hann og hunnfiskene er forskjellige både på farge og utseende og ble derfor lenge regnet som to forskjellige arter. I motsetnign til hos de fleste andre kutlinger danner ikke de sammenvokste bukfinnene noen trakt. Utbredelsen til ulkekutlingen er noe usikker da den er vanskelig å observere på grunn av størrelsen.

## Referanser




## Litteratur
* 

## Eksterne lenker
* 
*
Bjørn Inge Ruset

**Bjørn Inge Ruset** (født 30. november 1966) er en norsk lokalpolitiker fra Arbeiderpartiet. Han var ordfører i Norddal kommune i Møre og Romsdal fra 2007 til 2015. Han ble gjenvalgt i 2011. Han stilte ikke til valg i 2015 og Arne Sandnes (Sp) overtok ordførervervet etter kommunevalget i 2015. Han er fra 2033 kommunedirektør i samme kommune. 

Ruset var fylkesleder for Møre og Romsdal Arbeiderparti fra 2011 til 2013. og har bakgrunn som offiser og oberstløytnant i Forsvaret. 
## Referanser
Sigmund Moren

**Sigmund Moren** (1913–1996) var en norsk rektor, forlagskonsulent, kulturarbeider og barnebokforfatter.

Han vokste opp i et kulturrikt miljø i Trysil, som sønn av Sven Moren og bror av Halldis og Torleiv. Han studerte i Oslo på 1930-tallet og livnærte seg som skribent i blant annet Norsk Tidend, han var også en periode leder av studentmållaget i Oslo.

Han ble ansatt i Gyldendal i 1945, og som rektor ved Elverum folkehøgskule i 1956. han debuterte som barnebokforfatter i 1953 med *Dimmi får vener*, som vant Dammprisen. Han skrev deretter *Nattegjester på Jonsvangen* (1957) og har ellers redigert nyutgaver av farens bøker og begått enkelte oversettelser.

Ved siden av daglig arbeid har han vært litteraturkritiker i *[[Østlendingen]]*, styremedlem i Det norske teatret, initiativtager til Festspillene i Elverum og medlem av Norsk språkråd.

## Referanser
Den hemmelige hagen

***Den hemmelige hagen*** (engelsk: *The Secret Garden*) er en roman av Frances Hodgson Burnett, som ble utgitt i 1911. Den regnes som en av barnelitteraturens klassikere.

Romanen handler om den britiske jenta Mary, som vokser opp i India. Etter at foreldrene dør av kolera, blir hun sendt til England for å bli tatt hånd om av sin ukjente og mystiske onkel. På Mistletwaith herregård utforsker hun huset og hagen sammen med fetteren Colin og Dickon, en ung gutt som er flink med alt naturen har å by på. Han hjelper Mary og Colin når de begynner å vokse fram den hemmelige hagen. Et hovedtema er naturens sunne innvirkning på fysisk og mental helse, og naturbarnets overlegenhet framfor det innestengte barnet.

## Norske oversettelser
Romanen ble første gang utgitt på norsk i 1918, under tittelen *Den hemmelighetsfulde have*. Den har siden blitt utgitt under tittelen *Den hemmelige hagen*, sist i Torstein Bugge Høverstads oversettelse i 2007 (Transit Forlag). Den har også blitt oversatt til nynorsk av Inger Hagerup (*Den løyndomsfulle hagen*, Samlaget).

## Filmatiseringer
*The Secret Garden* har blitt filmatisert / dramatisert flere ganger, blant annet i 1993 med Agnieszka Holland som regissør. Det har også blitt laget flere TV-produksjoner med boken som forelegg.

## Referanser


## Eksterne lenker
* ''The secret garden'', fra Project Gutenberg (engelsk)
* ''The secret garden'', fra Internet Archive (engelsk)
* ''The secret garden'', fra Internet Archive, lydbok (engelsk)
Aïssa Dghoughi

**Aissa Dghoughi** (født 10. desember 1981) er en friidrettsutøver fra Marokko. Han har en bestetid på 5000 meter på tiden 13.20.93, som er den distansen han har gjort det best på. Etter å ha motsatt seg en dopingtest i 2006 ble han utestengt i 3 år. I 2005 under en rutinekontroll i Frankrike, ble det funnet EPO og veksthormon i bilen hans.

## Referanser


## Eksterne lenker
*
Oddvar Myklebust

**Oddvar Harry Myklebust** (født 13. januar 1950) er en norsk lokalpolitiker fra Arbeiderpartiet. Han var ordfører i Sandøy kommune i Møre og Romsdal 1995-1999, videre fra 2007 til 2011, og fra 2015 til 2019.

Oddvar Myklebust er styreleder og tidligere daglig leder av firmaet Myklebust Trevare AS på Harøya i Sandøy kommune.
## Referanser
Tove-Lise Torve

**Tove-Lise Torve** (født 1964) er en norsk politiker som representerer Arbeiderpartiet.

Hun vokste opp i en industriarbeiderfamilie på Sunndalsøra. Hun er utdannet sykepleier fra Høgskolen i Molde.

Hun var ordfører i Sunndal kommune fra 2007 til 2009 og stortingsrepresentant for Møre og Romsdal fra 2009 til 2013. Hun fikk plass i Stortingets justiskomité. Foran stortingsvalget i 2013 var hun nominert på tredjeplass på Arbeiderpartiets liste i Møre og Romsdal, men partiet fikk kun to mandater fra fylket. De to neste periodene var hun vararepresentant.

Torve var leder i Arbeiderpartiets fylkestingsgruppe fra 2015 til 2019 og fylkesordfører i Møre og Romsdal fra 2019. Hun ble fritatt fra fylkesordførervervet ved årsskiftet 2022/2023 for å kunne tiltre som daglig leder i Sunndal næringsselskap.

## Referanser


## Eksterne lenker
* 
*
Mons Otnes

**Mons Otnes** (født 1968) er en norsk politiker og kommunal tjenestemann. Han var ordfører i Surnadal fra 2007 til 2014 og representerte Arbeiderpartiet.

Han vokste opp på Enge i Valsøyfjord. Han var fylkesleder i AUF i Møre og Romsdal og ble valgt inn i Halsa kommunestyre og formannskap i 1991, men flyttet få måneder etter på grunn av jobb.

Han er diplomøkonom fra BI og var distriktssekretær/daglig leder for Finnmark Røde Kors fra 1992 til 1999, prosjektleder ved Nordmøre Næringsråd fra 1999 til 2000 og enhetsleder for kultur i Surnadal kommune fra 2000 til 2007. 

I 2007 ble han valgt til ordfører i Surnadal. Han ble fritatt for ordførervervet i 2014 for resten av valgperioden, etter at han ble tilsatt som rektor ved Surnadal videregående skole.

I 2021 tiltrådte han som kommunedirektør i Rindal kommune.

## Referanser
Øyvind Uren

**Øyvind Uren** (født 13. oktober 1952) er en norsk lokalpolitiker fra Arbeiderpartiet. Han var ordfører i Vestnes kommune i Møre og Romsdal fra 2007 til 2011.

Øyvind Uren er daglig leder for elektrofirmaet Total Elektro AS i Vestnes. 

## Referanser
John Ole Aspli

**John Ole Aspli** (født 7. mai 1956) er en norsk lokalpolitiker som representerer (Arbeiderpartiet) og som var ordfører i Rindal kommune fra 2007 til 2011.

Aspli var fylkesleder for Arbeiderpartiet i Møre og Romsdal  fra 2003 til 2009 og var vararepresentant til Stortinget for Møre og Romsdal 2005-2009.

Etter sin tid som ordfører ble John Ole Aspli ansatt i konsulenfirmaet Assessit AS i Trondheim hvor han er seniorkonsulent.

## Referanser


## Eksterne lenker
*
Flaggskip

**Flaggskip** brukes som betegnelse på skipet som i en større flåteenhet har flåtesjefen ombord. Fra dette skipet, leder en flaggoffiser – marineuttrykk for en offiser av admirals rang, sin stab for flåteenheten. Flaggskipet er som oftest plassert i midten av flåten og fører sjefens flagg hele døgnet.

Ordet *Flaggskip* brukes også i overført betydning om for eksempel en bilfabrikks ypperste bilmodell – «fabrikkens flaggskip».

## Referanser


## Eksterne lenker
*
Mona Mathisen

**Mona Charlotte Mathisen** (født 1964) er en norsk forfatter og tjenestemann. Hun er avdelingsdirektør for den statlige nettportalen Utdanning.no. 

I 2007 utga Mathisen sammen med Ann Sissel Jenssen boka *Opp av sofaen* (Vigmostad & Bjørke, ISBN	
9788241904882), som omhandlet realiseringen av deres drøm om å krysse Grønland på ski.

Hun er også spaltist i avisa *[[Nordlys (avis)|Nordlys]]*.

## Referanser
Katalin Divós

**Katalin Divós** (født 11. mai 1974 i Szombathely, Ungarn) er en ungarsk sleggekaster. Hans personlige rekord er på 70.79 meter, oppnådd i mai 2001, i Doha, Qatar. Divós var suspendert for doping i perioden juli 2001 til juli 2003.

## Karriere

## Referanser


## Eksterne lenker
*
Sendemann

**Sendemann** (**envoyé**) er i diplomatiet en fellesbetegnelse på en fyrstes eller stats utsending (sendebud) til en annen, gjerne en diplomat av høyeste rang. 

Som allmenn betegnelse tilsvarer sendemann *envoyé* på fransk. Sendemann benyttes også mer spesifikt for diplomater av nest høyeste rangklasse, ministre, når disse har tittelen overordentlig sendemann og befullmektiget minister (fransk: *envoyé extraordinaire et ministre plénipotentiaire *).

I norsk utenrikstjeneste var sendemannen leder for en diplomatisk stasjon med tittel av ambassadør, tidligere også minister. Tittelen ble innført i 1922, men gikk ut av bruk fra 2002.

## Referanser
Anadyr (andre betydninger)

**Anadyr** kan vise til:

* Anadyr – en by i Tsjukotka, Russland
* Anadyrbukta – ei bukt i Tsjukotka, Russland
* Anadyrelven – ei elv i Tsjukotka, Russland
* Anadyrland – et landområde i det Øst-Sibir som blant annet omfatter Anadyrfjellene og Anadyrelven, som renner ut i Anadyrbukta
* Anadyrplatået, et fjellplatå i Anadyrfjellene i Øst-Sibir
* Anadyrfjellene, en fjellkjede i Øst-Sibir
* Operasjon Anadyr – en hemmelig sovjetisk operasjon som utløste Cubakrisen
Toledo (Ohio)

**Toledo** er en by i Lucas County i den amerikanske delstaten Ohio. Den ligger i et område som tidligere ble kalt *The Great Black Swamp*, som var hjem for store mengder frosk. Byen kalles derfor i blant Frog Town. Byen, som har et areal på 217,8&nbsp;km² og en befolkning av ca. 309.000 innbyggere, ligger nordvest i Ohio ved stranden av Eriesjøen.

## Referanser


## Eksterne lenker
*
Corpus Christi (Texas)

**Corpus Christi** (latin for «Kristi kropp») er en havneby i det sørlige Texas i USA, mot Mexicogulfen. Den er fylkesetet (*county seat*) og den største byen i Nueces County. Deler av byen strekker fylkene Aransas, Kleberg og San Patricio. Den er lokalisert 210 km sørøst for San Antonio og 335 km sørvest for Houston. Dens politiske grenser omfatter buktene Nueces Bay og Corpus Christi Bay.

Byens befolkning er 353 178 (oppjustert) i henhold til folketellingen av 2022, noe som gjør den til den åttende mest folkerike byen i Texas. Corpus Christis storbyområdet hadde en estimert befolkning på 442 600 for 2010. Havnen Port of Corpus Christi er den femte største i USA i total tonnasje. Regionen betjenes av den internasjonale flyplassen Corpus Christi International Airport, som ligger ni km vest for byen.

Byens navn betyr Kristi legeme på kirkelatin, med henvisning til det kristne nattverdsakramentet i katolsk betydning. Navnet ble gitt til bosetningen og den omkringliggende bukten av den spanske oppdageren Alonso Álvarez de Pineda i 1519, da han oppdaget den frodige semitropiske bukten på nettopp den kristne festdagen Kristi legemsfest (*Corpus Christi*).

## Referanser


## Eksterne lenker
*
Bilibino

**Bilibino** (russisk: Били́бино) er en by i Tsjukotka autonome okrug i Russland. Den ligger ved samløpet av elvene Karalvejem og Bolsjoj Kepervejem (i Kolymas nedbørfelt), rundt 650&nbsp;km nordvest for Anadyr. Innbyggertall: 6&nbsp;181 (folketelling 2002), 15&nbsp;558 (folketelling 1989). 

I Bilibino ligger verdens nordligste kjernekraftverk, som ble åpnet i 1976.

Bosetningen ble grunnlagt i 1955. Bystatus ble innvilget i 1993.

## Referanser


## Eksterne lenker
*
Pevek

**Pevek** (russisk: Певек) er en by i Tsjukotka autonome okrug i Russland. Den ligger ved Tsjaunskajabukta i Det østsibirske hav, rundt 650&nbsp;km nordvest for Anadyr. Innbyggertall: 5&nbsp;206 (folketelling 2002), 12&nbsp;900 (folketelling 1989). 

Pevek er Russlands nordligste by, og er en betydelig havn langs Nordøstpassasjen.

Bosetningen ble grunnlagt i 1933. Bystatus ble innvilget i 1967. Siden oppløsningen av Sovjetunionen har byens innbyggertall gått kraftig tilbake.

## Referanser


## Eksterne lenker
*
Brun vårtannspinner

**Brun vårtannspinner** (*Odontosia carmelita*) er en sommerfugl som tilhører familien tannspinnere (Notodontidae). Denne grå arten med delvis gjennomsiktige vinger forekommer nord til Nordland i Norge.

## Utseende
En middelsstor (vingespenn 38 – 48&nbsp;mm), grå spinner. Vingene er tynt skjellkledte og delvis gjennomsiktige. **Hodet** er ganske lite, antennene er kamformede (med korte tenner) hos hannen og trådformede hos hunnen, i begge tilfeller litt mindre enn halvparten så lange som forvingen. **Brystet** er kraftig og kledt med mørkebrune, oppstående hår, i tillegg er det to skråstriper av lyse skjell som løper fra bakhjørnene mot midten. **Bakkroppen** er kledt med korte, brune hår. **Forvingen** er avrundet trekantet og grå. Ytterkanten ser tannet ut på grunn av en mørk kantlinje som går i siksak, men er egentlig bare litt bølgete. Vingen har en lys, kommaformet flekk ved fremkanten nær spissen. Omtrent midt på forvingens bakkant er det en kraftig "tann" av avlange skjell, denne er noe mørkere enn resten av vingen. **Bakvingen** er grå med et utydelig, lyst tverrbånd og en diffus, mørkere flekk ved bakhjørnet. Larven er naken uten noen kroppsutvekster, kort og trinn, gulgrønn på oversiden og blågrønn på undersiden, med en gul og rosa stripe mellom.

## Levevis
Brun vårtannspinner flyr i bjørkeskog, og larvene lever på bjørk (*Betula* spp.). I Sør-Skandinavia er de voksne sommerfuglene på vingene i april – mai, lenger nord kan flygetiden vare frem til midtsommer. De flyr om natten, og hannene, men ikke hunnene, kommer gjerne til lys. Etter paringen legger hunnen 100 – 130 egg enkeltvis eller i små grupper på undersiden av bjørkeblader. De fleste larvene utvikler seg trolig høyt oppe i trekronene. Larven er utvokst på ettersommeren, da den kryper ned på bakken, spinner seg inn i en kokong og forvandler seg til en puppe. Denne overvintrer, noen ganger opptil tre ganger, før den klekkes om våren.

## Utbredelse
Arten finnes i Mellom-Europa og videre østover gjennom Russland til området rundt Bajkalsjøen, Jakutia og Mongolia. Den mangler i Sør-Europa. I Norge er den funnet nord til det sørlige Nordland, og er forholdsvis vanlig i Sør-Norge.

## Referanser




## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/odontosia_carmelita.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/carmelita.html
## Eksterne lenker
*